ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 186.38 कोटी मात्रांचा टप्पा केला पार
12 ते 14 वयोगटातील 2.40 कोटींपेक्षा जास्त बालकांचे लसीकरण
भारतातील उपचाराधीन रुग्णांची संख्या सध्या 11,366
गेल्या 24 तासात 975 नव्या कोरोना रुग्णांची नोंद
रुग्ण बरे होण्याचा दर सध्या 98.76%,
सध्याचा साप्ताहिक पॉझिटिव्हिटी दर 0.26%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 186.38  कोटींचा टप्पा पार केला आहे. 2,26,92,477 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.40  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे. आतापर्यंत 1,10,212 जणांना क्षमता वृद्धी मात्रा देण्यात आली.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,04,316
|
|
2nd Dose
|
|
1,00,07,750
|
|
Precaution Dose
|
|
45,85,873
|
|
FLWs
|
|
1st Dose
|
|
1,84,14,253
|
|
2nd Dose
|
|
1,75,25,215
|
|
Precaution Dose
|
|
71,12,025
|
|
Age Group 12-14 years
|
|
1st Dose
|
|
2,40,16,391
|
|
2nd Dose
|
|
57,147
|
|
Age Group 15-18 years
|
|
1st Dose
|
|
5,78,45,181
|
|
2nd Dose
|
|
4,03,05,973
|
|
Age Group 18-44 years
|
|
1st Dose
|
|
55,52,21,431
|
|
2nd Dose
|
|
47,22,70,506
|
|
Precaution Dose
|
|
24,335
|
|
Age Group 45-59 years
|
|
1st Dose
|
|
20,28,45,688
|
|
2nd Dose
|
|
18,67,02,436
|
|
Precaution Dose
|
|
85,877
|
|
Over 60 years
|
|
1st Dose
|
|
12,68,10,089
|
|
2nd Dose
|
|
11,62,97,530
|
|
Precaution Dose
|
|
1,32,99,707
|
|
Precaution Dose
|
|
2,51,07,817
|
|
Total
|
|
1,86,38,31,723
भारतात रुग्णसंख्या सातत्याने कमी होत असून सध्या ती 11,366 इतकी कमी झाली आहे, ती देशाच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर 98.76% झाला आहे.
गेल्या 24 तासांत 796 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,07,834 झाली आहे.
गेल्या 24 तासात 975 नव्या कोरोना रुग्णांची नोंद झाली.
गेल्या 24 तासात एकूण 3,00,918 चाचण्या करण्यात आल्या. भारताने आतापर्यंत एकूण 83.14  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.26% तर दैनंदिन पॉझिटिव्हिटी दर 0.32% आहे.
पर्यावरण, वन एवं जलवायु परिवर्तन मंत्रालय
भारतात परदेशी सजीव प्रजाती आयात आणि ताब्यात घेण्याची प्रक्रिया सुलभ करण्यासाठी सरकारतर्फे मार्गदर्शक सूचना जारी
नवी दिल्ली, 11 जून 2020
परदेशी सजीव प्रजाती म्हणजे प्राणी किंवा वनस्पती प्रजाती त्यांच्या मूळ ठिकाणावरून  एका नवीन ठिकाणी हलविल्या जातात. लोकांकडून अनेकदा नवीन ठिकाणी या प्रजातींचा परिचय होतो. देशातील बऱ्याच नागरिकांनी सीआयटीईएस  आंतरराष्ट्रीय व्यापाराचे अधिवेशन) ठेवले आहे.
यादीत समाविष्ट असलेल्या परदेशी प्राण्यांच्या प्रजातींचा ताबा मिळाला परंतु राज्य / केंद्र स्तरावर अशा प्रकारच्या प्रजातींचा साठा उपलब्ध असण्यासाठी कोणतीही एकत्रीत माहिती प्रणाली उपलब्ध नाही. पर्यावरण, वन आणि हवामान बदल मंत्रालयाने अशा प्रजाती धारकांकडून पुढील सहा महिन्यांत ऐच्छिक प्रकल्पाद्वारे साठा माहिती गोळा करण्याचा निर्णय घेतला आहे.
ही नोंदणी जनावरांची एकूण संख्या, संतती निर्माण, तसेच आयात व देवाणघेवाणीसाठी केली जाईल. हे प्रजातींचे अधिक चांगले व्यवस्थापन करण्यात मदत करेल आणि धारकांना योग्य पशुवैद्यकीय देखभाल, त्यांचा निवारा आणि प्रजातींचे कल्याण करण्याच्या इतर बाबींबद्दल मार्गदर्शन करेल. विदेशी प्राण्यांचे माहिती संकलन हे झुनोटिक रोगांच्या नियंत्रणास आणि व्यवस्थापनास मदत करेल ज्यात प्राणी आणि मानवांच्या सुरक्षिततेसाठी वेळोवेळी मार्गदर्शन उपलब्ध असेल.
मार्गदर्शक सूचना प्रसिद्ध झाल्यापासून सहा महिन्यांच्या आत विदेशी सजीव प्रजातींविषयी माहिती जाहीर केली असल्यास त्या प्रजातींशी संबंधित कोणतीही कागदपत्रे सादर करण्याची आवश्यकता नाही. 6 महिन्यांनंतर केलेल्या कोणत्याही घोषणेसाठी, घोषितकर्त्याला विद्यमान कायदे आणि नियमांनुसार दस्तऐवजीकरणाच्या आवश्यकतेचे पालन करणे आवश्यक आहे.
अशा प्रजाती धारकांना  संकेतस्थळावर जाऊन साठा नोंदणी प्रक्रिया पूर्ण करण्यासाठी आवश्यक अर्ज भरावे लागतील.
तपशीलवार मार्गदर्शक सूचनांसाठी येथे क्लिक करा
S.Thakur/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 420
पंतप्रधान कार्यालय
पंतप्रधानांची ऑस्ट्रेलियाच्या पंतप्रधानांसोबत भेट
नवी दिल्ली, 4 नोव्हेंबर 2019
बँकॉक इथल्या भारत-आसियान शिखर परिषदेच्या पार्श्वभूमीवर पंतप्रधान नरेंद्र मोदी यांनी 4 नोव्हेंबर 2019 रोजी ऑस्ट्रेलियाचे पंतप्रधान स्कॉट मॉरीसन यांची भेट घेतली.
या भेटीदरम्यान दोन्ही नेत्यांची द्विपक्षीय संबंधात झालेल्या प्रगतीचा आढावा घेतला. वारंवार होणाऱ्या उच्चस्तरीय बैठका आणि सर्व पातळ्यांवरील आदान-प्रदान यामुळे संबंधांमध्ये सकारात्मक वातावरण निर्माण झाल्याची नोंद उभय नेत्यांनी घेतली तसेच भारत-ऑस्ट्रेलिया द्विपक्षीय संबंध अधिक मजबूत करण्याचा पुनरुच्चारही केला.
संरक्षण आणि सुरक्षा क्षेत्रातील वाढत्या सहकार्याची नोंद घेऊन सागरी क्षेत्रातील सहकार्य वृद्धींगत करण्यावर दोन्ही बाजूंनी सहमती दर्शवली. दहशतवाद आणि मूलतत्ववादाचा मुकाबला करण्यासाठी एकत्रित काम करण्यावर दोन्ही नेत्यांची चर्चा झाली.
ऑस्ट्रेलियाच्या पंतप्रधानांनी जानेवारी 2020 मध्ये भारताला भेट द्यावी. या निमंत्रणाचा पंतप्रधान मोदींनी पुनरुच्चार केला.
B.Gokhale/J.Patankar/P.Malandkar
(Visitor Counter : 43
रेल्वे मंत्रालय
भारतीय रेल्वेची 261 गणपती विशेष गाड्या चालवण्याची योजना
गणपती विशेष गाड्यांमध्ये मध्य रेल्वे 201, पश्चिम रेल्वे 42, कोकण रेल कॉर्पोरेशन लिमिटेड  18 गाड्या चालवणार
या विशेष गाड्यांची सेवा सुरू झाली असून त्या 20 सप्टेंबर 2021 पर्यंत धावतील
या गाड्यांसाठी विशेष तिकीट भाडं असणार आहे
नवी दिल्ली, 7 सप्टेंबर 2021
गणपती उत्सवादरम्यान प्रवाशांच्या सोयीसाठी आणि सणासुदीच्या काळात होणारी अतिरिक्त गर्दी कमी करण्यासाठी, भारतीय रेल्वे 261 गणपती विशेष गाड्या विविध ठिकाणांसाठी चालवणार आहे. या गाड्यांसाठी विशेष तिकीट भाडं असणार आहे.
गणपती विशेष गाड्यांमध्ये मध्य रेल्वे 201, पश्चिम रेल्वे 42, कोकण रेल कॉर्पोरेशन लिमिटेड  18 गाड्या चालवणार आहे. या गाड्यांची सेवा ऑगस्टच्या शेवटच्या आठवड्यापासून सुरू झाली असून त्या 20 सप्टेंबर, 2021 पर्यंत धावतील. तसेच, गर्दी कमी करण्यासाठी मुंबईहून येणाऱ्या विविध गाड्यांमध्ये स्लीपर क्लासचे डबे वाढवले जातात.
वेळ आणि थांब्यांविषयी सविस्तर माहितीसाठी, प्रवासी कृपया www.enquiry.indianrail.gov.in ला भेट देऊ शकतात. केवळ कन्फर्म तिकीट असलेल्या प्रवाशांनाच या विशेष गाड्यांमध्ये चढण्याची परवानगी असेल याची कृपया नोंद घ्यावी. प्रवाशांनी कृपया आरंभ स्थानापासून प्रवासादरम्यान तसेच गंतव्य स्थानावर कोविड -19 शी संबंधित सर्व नियमांचे, मानक नियमावलीचे पालन करावे.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 229
संरक्षण मंत्रालय
सैन्यदलप्रमुख  जनरल बिपिन रावत यांचा नागपूर दौरा
सैन्यदलप्रमुख  जनरल बिपिन रावत यांनी नागपूरमध्ये संरक्षण विभागाच्या आस्थापनांना भेट दिली. ‘आत्मनिर्भर भारत' अभियानांतर्गत संरक्षण क्षेत्रातील एतद्देशीय खासगी उद्योजकांनी हाती घेतलेल्या प्रकल्पांविषयी त्यांना माहिती देण्यात आली. त्यांनी इकॉनॉमिक एक्सप्लोसीव्हज लिमिटेड  लाही भेट दिली. ती कंपनी नव्याने विकसित करत असलेल्या उत्पादनांची माहिती त्यांना देण्यात आली. यामध्ये मल्टिमोड प्रकारचे हातबॉम्ब, अन्य स्फोटके, क्षेपणास्त्रे आणि सशस्त्र ड्रोन इत्यादींचा समावेश होता. कंपनीचे अध्यक्ष सत्यनारायण नुवाल यांनी विविध उत्पादन प्रकल्पांविषयी त्यांना कल्पना दिली.
मेंटेनन्स कमांडचे एअर ऑफिसर कमांडिंग इन चीफ- एअर मार्शल शशिकर चौधरी आणि उत्तर महाराष्ट्र आणि गुजरात उपक्षेत्राचे जनरल ऑफिसर कमांडिंग - मेजर जनरल दिनेश हूडा यांनी सीडीएस बिपिन रावत यांचे स्वागत केले. ईईएल च्या भेटीनंतर नागपुरातील वायुदलाच्या मेंटेनन्स कमांडला भेट दिली. त्यावेळी एअर मार्शल शशिकर चौधरी यांनी त्यांना, वायुदलाच्या विविध विमाने व अन्य उपकरणे सेवा देण्याच्या दृष्टीने सदोदित सज्ज ठेवण्यासाठी मेंटेनन्स कमांड बजावत असलेल्या भूमिकेची माहिती दिली.
त्यानंतर मेजर जनरल दिनेश हूडा यांनी सैन्यदलप्रमुख  रावत यांना, कोविड-19 बचाव आणि प्रतिसाद यासाठी, माजी सैनिकांच्या कल्याणासाठी, तसेच आपत्कालीन परिस्थितीत मदतकार्यासाठी केल्या जाणाऱ्या प्रयत्नांची माहिती दिली. या उपक्षेत्राचे कार्यालय मार्च 2018 मध्ये मुंबईहून नागपूरला हलविले गेल्यानंतर झालेला पायाभूत सुविधा विकास, पर्यावरणीय कामे, आणि अन्य उपक्रम रावत यांना दाखविण्यात आले.
मंत्रिमंडळ
इंस्टिट्युट ऑफ चार्टड अकाऊंटस ऑफ इंडिया आणि टांझानिया मधल्या नॅशनल बोर्ड ऑफ अकाऊंटस एन्ड ऑडीटर्स यांच्यातल्या सामंजस्य कराराला मंत्रिमंडळाची मान्यता
नवी दिल्ली, 18 जुलै 2018
आय सी ए आय म्हणजेच इंस्टिट्युट ऑफ चार्टड अकाऊंटस ऑफ इंडिया आणि टांझानिया मधल्या एनबीएए म्हणजेच नॅशनल बोर्ड ऑफ अकाऊंटस एन्ड ऑडीटर्स यांच्यातल्या सामंजस्य कराराला केंद्रीय मंत्रिमंडळाने मान्यता दिली आहे. या सामंजस्य कराराअंतर्गत सदस्य व्यवस्थापन,व्यावसायिक नीतिमूल्ये, तंत्र संशोधन, लेखा परीक्षण, गुणवत्ता देखरेख,व्यावसायिक आणि बौद्धिक विकास या क्षेत्रात परस्पर सहकार्य ढाचा तयार करण्यात येणार आहे.
परिणाम
या सामंजस्य करारामुळे आय सी ए आय सदस्यांना,विद्यार्थ्यांना आणि त्यांच्या संघटनाच्या हिताच्या दृष्टीने परस्पर हित संबंध विकसित होतील. या सामंजस्य करारामुळे आय सी ए आय सदस्यांना व्यावसायिक कक्षा रुंदावण्यासाठी संधी मिळणार आहे. या सामंजस्य करारामुळे आय सी ए आय आणि टांझानिया मधल्या एनबीएए यांच्यातले संबंध दृढ करण्याला चालना मिळेल.
S.Tupe/N.Chitale/P.Malandkar
(Visitor Counter : 70
विज्ञान आणि तंत्रज्ञान मंत्रालय
सीएसआयआर-राष्ट्रीय समुद्र विज्ञान संस्था, गोवा आणि वंगबंधू शेख मुजीबुर रहमान मेरिटाइम युनिव्हर्सिटी, ढाका यांच्यात वैज्ञानिक सहकार्यासाठी सामंजस्य करार
गोवा, 7 जुलै 2023
सीएसआयआर-राष्ट्रीय समुद्रविज्ञान संस्था, गोवा आणि वंगबंधू शेख मुजीबुर रहमान मेरिटाइम युनिव्हर्सिटी, ढाका, बांगलादेश यांच्यादरम्यान आज महासागर सहकार्यासंबंधी परस्पर करारावर स्वाक्षऱ्या करण्यात आल्या. 07 जुलै 2022 पासून पाच वर्षांसाठी हा करार करण्यात आला आहे. एनआयओचे संचालक प्रो. सुनील कुमार सिंग आणि बीएसएमआरएमयूचे रिअर अॅडमिरल मोहम्मद मूसा यांनी करारावर स्वाक्षऱ्या केल्या.
या सामंजस्य करारामुळे महासागर विज्ञानाच्या क्षेत्रातील उपक्रमांसाठी एक आराखडा तयार करणे शक्य होईल. ज्यामुळे मोठ्या प्रमाणात समाजाच्या फायद्यासाठी संशोधन आणि विकासाच्या प्रगतीस हातभार लागेल आणि दोन्ही देशांमधील नील अर्थव्यवस्थेला  मोहिमेला हातभार लागेल. याशिवाय, या सामंजस्य करारामुळे क्षमता निर्मिती आणि मनुष्यबळ विकासाच्या दृष्टीने सहकार्य बळकट होईल.
या सामंजस्य करारासाठी कॅप्टन एस. एम. मोईनोद्दीन, डीन, फॅकल्टी ऑफ अर्थ अँड ओशन सायन्स बीएसएमआरएमयू, ढाका येथील भारतीय उच्चायुक्तालयाचे नौदल सल्लागार कॅप्टन जयंत महाडिक, सहयोग डेस्क  चे प्रभारी वेंकट कृष्णमूर्ती, आंतरराष्ट्रीय एस अँड टी अफेअर्स ग्रुपचे प्रमुख डॉ. नरसिंह एल. ठाकूर आणि सीएसआयआर मुख्यालयातील आंतरराष्ट्रीय विज्ञान आणि तंत्रज्ञान व्यवहार संचालनालयाच्या प्रमुख शास्त्रज्ञांनी पुढाकार घेतला.PIB Panaji | S.Thakur/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 50
आरोग्य आणि कुटुंब कल्याण मंत्रालय
डॉ. मनसुख मांडवीय यांचा खाजगी वैद्यकीय महाविद्यालयातील 150 प्रतिनिधींशी संवाद, डॉ. भारती प्रवीण पवारही उपस्थित
वैद्यकीय शिक्षणातील सुधारणांविषयीच्या केंद्र सरकारच्या आकांक्षा आणि दूरदृष्टी तेव्हाच साध्य होऊ शकतील, जेव्हा, वैद्यकीय महाविद्यालये त्यात सक्रिय सहभाग घेतील- डॉ. मांडवीय
गुणवत्ता आणि विश्वासार्हता यांचे मूर्तिमंत स्वरूप असलेल्या डॉक्टर्स आणि वैद्यकीय शिक्षणाच्या ‘इंडिया ब्रॅंड’ साठी दमदारपणे पुढे जायला हवे- डॉ. भारती प्रवीण पवार
नवी दिल्ली, 5 जानेवारी 2023
केंद्रीय आरोग्य आणि कुटुंब कल्याणमंत्री डॉ. मनसुख मांडवीय यांनी आज, नवी दिल्लीत विज्ञान भवन परिसरात खाजगी वैद्यकीय महाविद्यालयातील सुमारे 150 प्रतिनिधींशी संवाद साधला. यावेळी, केंद्रीय आरोग्य राज्यमंत्री डॉ भारती प्रवीण पवार देखील उपस्थित होत्या.
“केंद्र सरकारच्या वैद्यकीय शिक्षण सुधारणांविषयीच्या आकांक्षा आणि दूरदृष्टी तेव्हाच पूर्ण होऊ शकेल, जेव्हा वैद्यकीय महाविद्यालये त्यात सक्रिय सहभाग घेतील. त्यासाठी पोषक वातावरण निर्माण करण्यासाठी सल्लामसलत आणि संवाद अतिशय आवश्यक आहे.”असे मनसुख मांडवीय यावेळी म्हणाले. आपण अशी व्यवस्था आणि परिसंस्था निर्माण करण्याची गरज आहे जिथे एनएमसी आणि वैद्यकीय महाविद्यालये दोघे मिळून उच्च दर्जाच्या वैद्यकीय शिक्षणाचे ध्येय निश्चित करतील, असेही ते पुढे म्हणाले.
केंद्र सरकार देशात उत्तम आणि दर्जेदार वैद्यकीय महाविद्यालये आणि वैद्यकीय शिक्षण सुनिश्चित करण्यासाठी कटिबद्ध आहे, असा संदेश त्यांनी या कार्यक्रमात दिला.
भारतीय डॉक्टरांविषयी परदेशात असलेल्या चांगल्या प्रतिमेमुळे, भारतीय वैद्यकीय शिक्षणाची ओळख अधिक ठसठशीत झाली आहे, असे डॉ भारती पवार यावेळी म्हणाल्या. “ भारताच्या विकासाची यशोगाथा, भारताविषयी विविध क्षेत्रात लोकांच्या अपेक्षा अधिकच वाढवणारी ठरली आहे. आणि त्यात, आरोग्यक्षेत्र हा एक महत्वाचा घटक आहे.” असे त्या पुढे म्हणाल्या. आपले पंतप्रधान नेहमीच असे सांगत असतात, की ‘सबका प्रयास’ या मार्गाने आपण अधिक उत्तम प्रगती करू शकतो. त्यामुळे, देशातील खाजगी वैद्यकीय महाविद्यालयांची भूमिका, वैद्यकीय शिक्षण क्षेत्रात आमूलाग्र बदल घडवण्यासाठी महत्वाची ठरेल. आपले डॉक्टर्स आणि वैद्यकीय शिक्षण दर्जा आणि विश्वासार्हता यांचे मूर्तिमंत स्वरूप असून आपण हा ‘इंडिया ब्रॅंड’ घेऊन दमदारपणे पुढे जायला हवे”, असे भारती पवार पुढे म्हणाल्या.
डॉ मांडवीय यांनी, अकादमी आणि संशोधकांना संशोधन आणि नवोन्मषात खाजगी क्षेत्रासोबत सहकार्य करण्यासाठी प्रोत्साहित केले. भारतातील आरोग्य क्षेत्रात सुधारणा करण्यासाठी उपस्थित प्रतिनिधींकडून आलेल्या सूचनांचे त्यांनी स्वागत केले.
सुमारे दोन तास चाललेल्या या 'संवादा' दरम्यान, खाजगी वैद्यकीय महाविद्यालयांच्या प्रतिनिधींनी नीट पदव्युत्तर परीक्षा, एनईएक्सटीटी, प्रवेश, प्राध्यापकांचे सेवानिवृत्तीचे वय, जर्नल प्रकाशन, ग्रामीण भागात सेवेसाठीचे करार इत्यादींशी संबंधित समस्या मांडल्या आणि सूचना केल्या.
N.Chitale/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 132
कौशल्य विकास आणि उद्यमशीलता मंत्रालय
प्रधानमंत्री कौशल विकास योजनेच्या तिसऱ्या टप्प्याचा  उद्या प्रारंभ केला जाणार
नवी दिल्ली, 14 जानेवारी 2021
प्रधानमंत्री कौशल विकास योजनेच्या तिसऱ्या टप्प्याचा  प्रारंभ उद्या देशातील सर्व राज्यांमधील 600 जिल्ह्यांमध्ये केला जाणार आहे. कौशल्य विकास आणि उद्योजकता मंत्रालयाच्या  नेतृत्वाखालील या टप्प्यात नव्या काळातील आणि कोविडशी संबंधित कौशल्यांवर भर देण्यात येईल.
कौशल्य भारत अभियान पीएमकेव्हीवाय 3.0 मध्ये 2020-2021 च्या योजनेच्या कालावधीत 948.90 कोटी रुपये खर्चासह आठ लाख उमेदवारांच्या प्रशिक्षणाची कल्पना मांडली आहे. कौशल्य भारत अंतर्गत 729 प्रधानमंत्री कौशल केंद्रे , नोंदणीकृत बिगर-पीएमकेके प्रशिक्षण केंद्र आणि 200 हून अधिक आयटीआय कुशल व्यावसायिकांची मजबूत फळी तयार करण्यासाठी पीएमकेव्हीवाय 3.0.चा प्रारंभ करतील. पीएमकेव्हीवाय 1.0 आणि पीएमकेव्हीवाय 2.0 पासून मिळालेल्या अनुभवाच्या आधारावर मंत्रालयाने सध्याच्या धोरणाशी सुसंगत आणि कोविड 19 महामारीमुळे प्रभावित कौशल्य परिसंस्थेला ऊर्जा देण्यासाठी या योजनेच्या नवीन आवृत्तीत सुधारणा केली आहे.
भारताला जगाची "कौशल्य राजधानी" बनवण्याचे स्वप्न साकार करण्यासाठी पंतप्रधान नरेंद्र मोदी यांनी 15 जुलै 2015 रोजी सुरू केलेल्या “कौशल्य भारत अभियानाला” पीएमकेव्हीवाय ही महत्वाकांक्षी योजना सुरू केल्यामुळे मोठी गती मिळाली.
राज्यमंत्री राज कुमार सिंह यांच्या उपस्थितीत कौशल्य विकास आणि उद्योजकता मंत्री डॉ. महेंद्रनाथ पांडे योजनेच्या तिसऱ्या टप्प्याचा प्रारंभ करतील. या कार्यक्रमाला कौशल्य राज्यमंत्री आणि खासदार देखील संबोधित करतील.
उद्या दुपारी 12.30 वाजल्यापासून मंत्रालयाच्या पुढील सोशल मीडिया प्लॅटफॉर्मवर हा कार्यक्रम पाहता येईलः
PMKVY Facebook: www.facebook.com/PMKVYOfficial
Skill India Facebook: www.facebook.com/SkillIndiaOfficial
Skill India Twitter: www.twitter.com/@MSDESkillindia
Skill India YouTube: https://www.youtube.com/channel/UCzNfVNX5yLEUhIRNZJKniHgU.Ujgare/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
बॉर्डर रोड ऑर्गनायझेशनचा स्थापना दिन साजरा
नवी दिल्ली, 7 मे 2019
बॉर्डर रोड ऑर्गनायझेशन अर्थात सीमावर्ती रस्ते संघटनेचा 59 वा स्थापना दिन आज साजरा करण्यात आला. संरक्षण मंत्रालयाच्या अंतर्गत येणारी ही सीमावर्ती रस्ते संघटना, सीमा भागात रस्ते मार्गाने दळणवळणासाठी महत्वाची भूमिका बजावेल. उत्तरी आणि पश्चिमी आघाडीवर सैन्यदलाच्या धोरणात्मक गरजा पूर्ण करण्याच्या दृष्टीने रस्ते बांधणी आणि त्यांच्या देखभालीचे काम सीमावर्ती रस्ते संघटना करते. भूतान, म्यानमार, अफगाणिस्तान यासारख्या मित्र राष्ट्रांमध्येही रस्ते बांधणीचे काम बॉर्डर रोड ऑर्गनायझेशन करते.
सीमावर्ती भागात धोरणात्मक कनेक्टिविटी व्यापक करण्यासाठीच्या सरकारच्या उद्दीष्टाला अनुसरुन बॉर्डर रोड ऑर्गनायझेशन सज्ज आहे. या दृष्टीने आव्हानांना तोंड देण्यासाठी आवश्यक ते वित्त विषयक अधिकार सोपवण्यासह प्रक्रियाही सुलभ करण्यात येत आहेत.
N.Sapre/N.Chitale/P.Malandkar
(Visitor Counter : 93
राष्ट्रपती कार्यालय
राष्ट्रीय मानवाधिकार आयोगाने आयोजित केलेल्या मानवाधिकार दिनाच्या समारंभाला राष्ट्रपतींनी लावली उपस्थिती
राष्ट्रपती, द्रौपदी मुर्मू यांनी आज 10 डिसेंबर, 2022 ला नवी दिल्ली येथे राष्ट्रीय मानवाधिकार आयोगाने आयोजित केलेल्या आंतरराष्ट्रीय मानवाधिकार दिनाच्या समारंभाला उपस्थित राहून संबोधित केले.
या प्रसंगी बोलताना राष्ट्रपती म्हणाल्या की, संपूर्ण मानवजातीसाठी हा एक महत्त्वाचा दिवस आहे, कारण याच दिवशी 1948 मध्ये संयुक्त राष्ट्रांच्या महासभेने मानवी हक्कांचा वैश्विक जाहीरनामा स्वीकारला होता.त्यांनी नमूद केले की मानवी हक्काच्या वैश्विक जाहीरनाम्याचे जगातील वेगवेगळ्या 500 पेक्षा अधिक भाषांमध्ये भाषांतर करण्यात आले आहे.त्यामुळे हा दस्तावेज मानवी इतिहासातील सर्वात जास्त अनुवादीत झालेला दस्तावेज आहे.
भारतात, राष्ट्रीय मानवाधिकार आयोग जनजागृती करण्यासाठी शक्य ते सर्व प्रयत्न करत आहे ही वस्तुस्थिती आपल्याला दिलासादायक आहे ,असेही त्यांनी यावेळी बोलताना सांगितलं . राष्ट्रीय मानवाधिकार आयोगाने आपल्या तीस वर्षाच्या काळात मानवी हक्कांना संरक्षण तसेच प्रोत्साहन देण्याचे प्रशंसनीय कार्य केले आहे. मानवी हक्कांसाठी विविध जागतिक मंचांमध्येही राष्ट्रीय मानवाधिकार आयोग सहभागी असतो. आपल्या कामाचे आंतरराष्ट्रीय स्तरावर कौतुक होत असल्याचा भारताला अभिमान आहे.असे ही त्यांनी यावेळी सांगितले.
राष्ट्रपती म्हणाल्या की, संवेदनशीलता आणि सहानुभूती विकसित करणे ही मानवी हक्कांना चालना देण्याची गुरुकिल्ली आहे. हा मूलत: मानवी कल्पनाशक्तीचा संवेदनशील अभ्यास आहे. ज्यांना मानवापेक्षा कमी समजून दुय्यम वागणूक दिली जाते त्यांच्या जागी जर आपण स्वतःची कल्पना करू शकलो, तर आपल्याला त्याची जाणीव होऊन आपण ही परिस्थिती बदलण्यासाठी आवश्यक ते सर्व प्रयत्न करण्यासाठी तयार होऊ.
राष्ट्रपती म्हणाल्या की, हवामान बदलाचे आव्हान इतके मोठे आहे की ते आपल्याला मानवी‘अधिकार’ पुन्हा परिभाषित करण्यास भाग पाडत आहे.
राष्ट्रपतींनी सांगितलं की आपल्या सभोवतालचे प्राणी आणि झाडे जर बोलू शकले असते तर आपल्याला काय सांगितलं असतं ? आपल्या नद्या मानवी इतिहासाबद्दल काय म्हणतील ? आपली गुरेढोरे मानवी हक्कांच्या विषयावर काय म्हणतील ? हा सर्व विचार करायलाच हवा. त्या म्हणाल्या की, आम्ही त्यांचे अधिकार दीर्घकाळ पायदळी तुडवले आणि आता त्याचे परिणाम आमच्यासमोर आहेत. निसर्गाशी साहचर्य राखत वागणे आपण शिकले पाहिजे, पुन्हा पुन्हा शिकले पाहिजे. हे केवळ नैतिक कर्तव्य नसून ते आपल्या स्वतःच्या जगण्यासाठी देखील आवश्यक आहे, असंही त्यांनी शेवटी नमूद केलं.
राष्ट्रपती कार्यालय
भारतीय सांख्यिकी सेवेच्या प्रशिक्षणार्थी उमेदवारांनी घेतली राष्ट्रपतींची भेट
सध्याच्या निरंतर माहिती आणि माहितीओघाच्या युगात सांख्यिकीची भूमिका आणि महत्त्व प्रचंड वाढले आहे - राष्ट्रपती द्रौपदी मुर्मू
नवी दिल्ली, 16 डिसेंबर 2022
भारतीय सांख्यिकी सेवेच्या प्रशिक्षणार्थी उमेदवारांनी आज  राष्ट्रपती द्रौपदी मुर्मू यांची, नवी दिल्ली येथे राष्ट्रपती भवनात भेट घेतली.
या अधिकाऱ्यांना राष्ट्रपतींनी संबोधित केले. योग्य सांख्यिकीय विश्लेषणाशिवाय धोरणांची आखणी आणि प्रभावी अंमलबजावणी करणे शक्य होत नाही असे राष्ट्रपतींनी त्यांना सांगितले. सध्याचे युग हे निरंतर माहिती आणि माहितीओघाचे आहे, अशा युगात सांख्यिकीची भूमिका आणि महत्त्व प्रचंड वाढले आहे. जेव्हा आपण मापदंडाच्या आधारे भारताच्या क्रमवारीचा विचार करतो तेव्हा तो सांख्यिकीच्या आधारे करतो, असे त्या म्हणाल्या. जेव्हा केव्हा आपण म्हणतो की, भारत हा तरुणांचा देश आहे किंवा लोकसंख्याशास्त्रीय पातळीवर भारत लाभाच्या स्थितीत आहे, तेव्हा या वक्तव्याचा आधार ही सांख्यिकच असते असे त्यांनी अधोरेखित केले.
अधिकाऱ्यांनी प्रामाणिकपणे आणि बांधिलकी दाखवत आपली कर्तव्ये पार पाडायला हवीत, असे आवाहन राष्ट्रपतींनी केले. भारताची आणखी प्रगती होण्यासाठी तसेच भारताची विकासाच्या दिशेने अधिक वेगाने वाटचाल होण्यासाठी सांख्यिकी अधिकाऱ्यांच्या मोठ्या योगदानाची आवश्यकता असल्याचेही राष्ट्रपतींनी नमूद केले. विकासाच्या दिशेने वाटचाल करताना कोणीही मागे पडणार नाही याची सुनिश्चिती करतील अशा धोरणांच्या आखणी आणि अंमलबजावणीत, या विभागाचे अधिकारी जो माहितीसाठा आणि माहितीसाठ्याचे विश्लेषण पुरवतात त्याची, अत्यंत महत्वाची भूमिका असते असेही राष्ट्रपतींनी यावेळी अधोरेखित केले.
राष्ट्रपतींचे भाषण पाहण्यासाठी इथे क्लिक करा.
S.Kakade/T.Pawar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 112
संरक्षण मंत्रालय
संरक्षण मंत्री राजनाथ सिंह आणि नेपाळचे परराष्ट्रमंत्री प्रदीप कुमार ग्यावली यांच्यात बैठक
नवी दिल्ली, 16 जानेवारी 2021
नेपाळचे संरक्षण मंत्री प्रदीप कुमार ग्यावली यांनी संरक्षण मंत्री राजनाथ सिंह यांची आज नवी दिल्ली येथे भेट घेतली. सहाव्या भारत नेपाळ संयुक्त आयोगाच्या बैठकीसाठी परराष्ट्रमंत्री भारतात आले आहेत. परराष्ट्र मंत्री आणि संरक्षण मंत्री यांच्यात झालेल्या चर्चेदरम्यान परराष्ट्रमंत्र्यांनी नेपाळच्या नेतृत्वाने दिलेल्या शुभेच्छा संरक्षण मंत्र्यांना दिल्या आणि द्विपक्षीय संबंध दृढ करण्याची इच्छा प्रकट केली. भारताने केलेल्या सर्व सहकार्याबद्दल त्यांनी आभार व्यक्त केले. राजनाथ सिंह यांनी देखील तशाच भावना व्यक्त केल्या आणि भारत आणि नेपाळमधील संबंधांना उभय देशांच्या जनतेमधील परस्पर संबंधांमुळे प्रोत्साहन मिळते असे सांगितले.
संरक्षणमंत्र्यांनी नेपाळच्या नेत्यांबरोबरचे वैयक्तिक संबंध, दीर्घ मैत्री तसेच नेपाळमधील जनतेप्रति आदर व्यक्त केला. दोन्ही नेत्यांनी परस्परांच्या सैन्यांच्या सहकार्याबद्दल समाधान व्यक्त केले. नेपाळला मानवतावादी सहकार्य करायला आणि आपत्ती निवारण प्रशिक्षण आणि क्षमता वृद्धीसाठी भारत मदतीसाठी तयार असल्याचे संरक्षण मंत्र्यांनी नमूद केले.
नेपाळच्या परराष्ट्रमंत्र्यांनी भारताचे कोविड लस विकसित करण्यात मिळालेल्या यशाबद्दल अभिनंदन केले आणि लवकरच या महामारीवर विजय मिळवता येईल असा विश्वास व्यक्त केला.
संरक्षणमंत्री म्हणाले, की भारत आणि नेपाळ यांच्यातील संबंध अधिक दृढ आणि बळकट करण्यासाठी भारत उत्सुक आहे.
S.Kane/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 1427
पंतप्रधान कार्यालय
आंतरराष्ट्रीय महिला दिनानिमित्त कच्छ मध्ये आयोजित होणाऱ्या कार्यशाळेला पंतप्रधान संबोधित करणार
समाजातील महिला संतांची भूमिका आणि महिला सक्षमीकरणासाठी त्यांचे योगदान या विषयावर कार्यशाळेत चर्चा होणार
नवी दिल्ली, 7 मार्च 2022
कच्छ मधील धोरडो इथल्या महिला संतांच्या शिबिरात आंतरराष्ट्रीय महिला दिनानिमित्त होणाऱ्या कार्यशाळेला पंतप्रधान आज सायंकाळी 6 वाजता संबोधित करणार आहेत. समाजातील महिला संतांची भूमिका आणि महिला सक्षमीकरणासाठी त्यांचे योगदान या विषयावर कार्यशाळेत चर्चा होणार आहे. 500 पेक्षा अधिक महिला संत या कार्यशाळेत सहभागी होत आहेत.
या कार्यशाळेत संस्कृती, धर्म, महिला उन्नयन, महिला सुरक्षा, महिलांचे भारतीय समाजातील स्थान आणि भूमिका, इत्यादी विषयांवर चर्चा होईल. केंद्र व राज्य सरकारांनी महिलांसाठी राबवलेल्या विविध कल्याणकारी योजना, तसेच महिलांनी गाजवलेल्या असामान्य कर्तृत्वाबद्दलही या कार्यशाळेत चर्चा होणार आहे.
या कार्यशाळेत केंद्रीय मंत्री स्मृती झुबीन इराणी, केंद्रीय राज्यमंत्री साध्वी निरंजन ज्योती व डॉ भारती पवार सहभागी होत आहेत. या कार्यक्रमाला साध्वी ऋतांबरा, महामंडलेश्वर कनकेश्वर देवी, इत्यादी मान्यवर उपस्थित राहणार आहेत.S.Thakur/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
श्यामा प्रसाद मुखर्जी यांच्या पुण्यतिथी प्रसंगी पंतप्रधानांनी केले त्यांचे स्मरण
पंतप्रधान नरेंद्र मोदी यांनी डॉ. श्यामा प्रसाद मुखर्जी यांना पुण्यतिथीनिमित्त आदरांजली वाहिली आहे.
आपल्या ट्विट संदेशात पंतप्रधान म्हणाले;
"डॉ. श्यामा प्रसाद मुखर्जी यांचे पुण्यतिथीनिमित्त स्मरण करत आहे. भारताच्या एकात्मतेसाठी त्यांनी केलेल्या अतुलनीय प्रयत्नांसाठी प्रत्येक भारतीय त्यांचा ऋणी आहे. त्यांनी भारताच्या प्रगतीसाठी कठोर परिश्रम घेतले आणि एका मजबूत, समृद्ध राष्ट्राचे स्वप्न पाहिले. त्यांची स्वप्ने पूर्ण करण्यासाठी आम्ही कटिबद्ध आहोत."
गृह मंत्रालय
केंद्रीय गृहमंत्री अमित शहा यांनी गुजरातमधील वल्लभ युवा संघटनेने उभारलेल्या नऊ ऑक्सिजन उत्पादन संयंत्रांचे केले आभासी उद्घाटन
नवी दिल्ली, 3 जून 2021
केंद्रीय गृहमंत्री अमित शहा यांनी आज गुजरातमधील वल्लभ युवा संघटनेने  स्थापना केलेल्या नऊ ऑक्सिजन उत्पादन संयंत्रांचे आभासी पद्धतीने उद्घाटन केले आणि व्हीवायओच्या मानवतावादी कार्याबद्दल त्यांची प्रशंसा केली. या कार्यक्रमाला वल्लभ युवा संघटनेचे प्रमुख, विश्वगुरू श्री व्रजराजकुमार महाराज जी, गुजरातचे मुख्यमंत्री विजय रूपाणी आणि इतर मान्यवर उपस्थित होते. आपल्या भाषणात, अमित शहा म्हणाले की कोविड -19च्या दुसऱ्या लाटेत , विषाणूने आपल्या रूपात फार लवकर वेगाने परिवर्तन करण्यास सुरवात केली आणि याचा लोकांच्या आरोग्यावर वाईट परिणाम झाला. ते म्हणाले की, आपण अगदी थोड्या दिवसात त्यावर नियंत्रण आणण्यात आणि रुग्णसंख्येचा आलेख उतरत्या दिशेला आणण्यात सामूहिक यश मिळवले. केंद्रीय गृहमंत्री म्हणाले की, जर आपण विश्लेषण केले तर जगातील विकसित देशांमध्येही यंत्रणा कोलमडत असल्याचे दिसून आले मात्र येथे भारतात पंतप्रधान नरेंद्र मोदी यांच्या सक्षम नेतृत्वात आपण कोरोना विरोधात लढा दिला.
अधिक माहितीसाठी कृपया येथे क्लिक करा
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113